4.1. สายผลิตภัณฑ์

4.1.1. ผลิตภัณฑ์ชิ้นส่วนยางเพื่อใช้ในอุตสาหกรรม (Industrial Elastomer Part)

ผลิตภัณฑ์ชิ้นส่วนยางเพื่อใช้ในอุตสาหกรรมต้องใช้กระบวนการผลิตที่ซับซ้อนและใช้เทคโนโลยีสูง
เนื่องจากชิ้นส่วนยางเพื่อใช้ในอุตสาหกรรมจะต้องมีคุณสมบัติทนทานต่อสภาพการใช้งานที่ต้องการแตกต่างออกไป
ผลิตภัณฑ์ยางเพื่อใช้ในอุตสาหกรรมของบริษัทฯ สามารถแบ่งออกได้เป็น 2 กลุ่มหลักๆ คือ
ยางเพื่อใช้ในอุตสาหกรรมยานยนต์ ผลิตภัณฑ์สำคัญ เช่น ประเก็นยาง, ยางแท่นเครื่อง,
ยางขอบกระจก, ยางขอบประตู, ยางลอยน้ำ, จานระบายอากาศ เป็นต้น
และยางเพื่อใช้ในอุตสาหกรรมอื่นๆ ทั่วไป เช่น ยางติดวาล์วทางเดินน้ำ ยางหุ้มข้อต่อ
ยางกันกระเทือน ยางครอบวาล์วเครื่องใช้ไฟฟ้า ยางพันท่อแอร์ เป็นต้น

4.1.2. ยางนอกรถจักรยานยนต์ (Motorcycle Tire)

บริษัทฯ
นับเป็นผู้ที่บุกเบิกตลาดยางรถจักรยานยนต์และประสบความสำเร็จเป็นอันดับหนึ่งในการครอบครองส่วนแบ่งทางการตลาดในประเทศภายใต้เครื่องหมายการค้า
“IRC” บริษัทฯ ได้มีการวิจัยและพัฒนาผลิตภัณฑ์ใหม่ๆ
ออกสู่ตลาดอย่างสม่ำเสมอเพื่อตอบสนองความต้องการของลูกค้าที่แตกต่างกัน ไม่ว่าจะเป็นเรื่องของ
รูปแบบ, ขนาด, คุณสมบัติ หรือสมรรถนะ โดยปัจจุบันยางนอกรถจักรยานยนต์ที่บริษัทฯ
ผลิตสามารถแบ่งตามลักษณะการใช้งาน เช่น On Road Tire, Off Road Tire, Scooter
Tire, Heavy Duty Tire, และ Snow Tire

4.1.3. ยางในรถจักรยานยนต์ (Motorcycle Tube)

บริษัทฯ
ผลิตและจำหน่ายยางในรถจักรยานยนต์ทั้งตลาดในประเทศและต่างประเทศภายใต้เครื่องหมายการค้า
“IRC” เช่นเดียวกันกับยางนอก บริษัทฯ ทำการวิจัยยางในรุ่นใหม่ๆ
ออกมาเพื่อสนองตอบความต้องการลูกค้าอย่างต่อเนื่อง โดยมีสินค้าที่มีคุณสมบัติพิเศษตัวอย่างเช่น
ยางรุ่นบิวทิวชนิดไม่รั่ว (Tuff-Up Tube หรือ Non-puncture tube)
ซึ่งมีการบรรจุสารเคมีพิเศษโดยสารเคมีดังกล่าวจะเข้ามาอุดรอยรั่วทันทีในกรณียางในถูกของมีคมหรือของแหลม
ทำให้ช่วยยืดอายุการใช้งานของยางในให้มากขึ้น
ปัจจุบันยางรุ่นนี้มีฐานการผลิตอยู่ในประเทศไทยและเป็นลิขสิทธิ์ฉพาะของ IRC

4.1.4. ประกอบวงล้อรถจักรยานยนต์ (Wheel Set Assembly)

บริษัทฯ เริ่มสายการผลิตเมื่อเดือนมกราคม 2546
โดยสายการผลิตนี้เป็นการประกอบยางรถจักรยานยนต์ของบริษัทฯ
เข้ากับวงล้อรถจักรยานยนต์ของลูกค้าซึ่งมีทั้งชนิดที่เป็นวงล้อแบบซี่ลวด (Spoke Wheel)
และวงล้อแบบอลูมิเนียมอัลลอยด์ (Casting Wheel)
แล้วส่งมอบกลับให้กับลูกค้าเพื่อจะนำไปประกอบเข้ากับรถจักรยานยนต์ต่อไป ปัจจุบัน บริษัทฯ
ประกอบวงล้อให้กับ 2 บริษัท คือ ไทยซูซูกิ มอเตอร์ จำกัด และบริษัท ไทยยามาฮ่า มอเตอร์
จำกัด

4.2. สิทธิหรือข้อจำกัดในการประกอบธุรกิจ

4.2.1. สัญญาการให้ความช่วยเหลือด้านเทคนิค (Technical Assistance Agreement)

บริษัทฯ ได้เข้าทำสัญญารับความช่วยเหลือและบริการทางเทคนิคกับบริษัท อีโนเว รับเบอร์ จำกัด
ประเทศญี่ปุ่น (“IRCJ”) เมื่อวันที่ 8 กรกฎาคม 2513
และมีการต่อสัญญาเรื่อยมาโดยมีการเปลี่ยนแปลงแก้ไขบางส่วนให้เหมาะสมกับสถานการณ์ในช่วงเวลาต่างๆ
จน ณ ปัจจุบัน สาระสำคัญของสัญญาประกอบด้วยการอนุญาตให้บริษัทฯ ใช้เครื่องหมายการค้า
“IRC” ซึ่งบริษัทฯ
จะได้รับความช่วยเหลือด้านเทคโนโลยีในการผลิตยางนอก-ยางในรถจักรยานยนต์ (Motorcycle
Tires and Tubes) และชิ้นส่วนยางเพื่อใช้ในอุตสาหกรรม (Rubber Products)
เพื่อให้คุณภาพของผลิตภัณฑ์ที่ผลิตในประเทศไทยมีมาตรฐานเดียวกับผลิตภัณฑ์ที่สามารถตอบสนองต่อความต้องการของตลาดทั่วโลก
โดยในรอบปีบัญชีของบริษัทฯ ปี 2554 บริษัทฯ
จ่ายค่าธรรมเนียมในการใช้เครื่องหมายการค้าและความช่วยเหลือทางด้านเทคโนโลยีให้กับ IRCJ
ตามเงื่อนไขดังนี้

1. 0.95% ของยอดจำหน่ายสุทธิสำหรับผลิตภัณฑ์ยางนอกรถจักรยานยนต์

2. 0.93% ของยอดจำหน่ายสุทธิสำหรับผลิตภัณฑ์ยางในรถจักรยานยนต์

3. 2.87% ของยอดจำหน่ายสุทธิในปีที่ 1 สำหรับผลิตภัณฑ์ชิ้นส่วนยางอุตสาหกรรม 2.50%
ของยอดจำหน่ายสุทธิในปีที่ 2 สำหรับผลิตภัณฑ์ชิ้นส่วนยางอุตสาหกรรม

2.00% ของยอดจำหน่ายสุทธิในปีที่ 3, 4 และ 5 สำหรับผลิตภัณฑ์ชิ้นส่วนยางอุตสาหกรรม

1.00% ของยอดจำหน่ายสุทธิในปีที่ 6 และปีต่อๆ ไปสำหรับผลิตภัณฑ์ชิ้นส่วนยางอุตสาหกรรม

4.2.2. สัญญารับบริการทางวิชาชีพทางด้านการตลาดและการควบคุมคุณภาพสินค้า

บริษัทฯ และบริษัทไอ อาร์ ซี (เอเชีย) รีเสิร์ช จำกัด
ได้เข้าทำสัญญารับบริการทางวิชาชีพทางด้านการตลาดและการควบคุมคุณภาพสินค้ากับบริษัทที่เกี่ยวข้อง
ชื่อ บริษัท อีโนแอ็ค (ประเทศไทย) จำกัด (“ITH”) สัญญามีผลบังคับใช้ตั้งแต่เดือนพฤษภาคม
พ.ศ. 2552 มีระยะเวลาของสัญญา 1 ปี โดยสัญญาจะต่ออัตโนมัติเป็นรายปีคราวละ 1 ปี
โดยสัญญานี้จะยกเลิกได้ก็ต่อเมื่อฝ่ายใดฝ่ายหนึ่งได้ทำหนังสือแจ้งเป็นลายลักษณ์อักษรให้อีกฝ่ายหนึ่งทราบ
90 วันก่อนวันสิ้นสุดสัญญาการให้บริการ ภายใต้สัญญานี้ ITH
จะจัดส่งผู้เชี่ยวชาญญี่ปุ่นมาประจำที่บริษัทฯ และบริษัทย่อย
เพื่อให้คำแนะนำและช่วยเหลือทางด้านการตลาดและการควบคุมคุณภาพสินค้า
โดยกำหนดอัตราค่าบริการตามสายงานดังนี้

  1. ค่าบริการทางวิชาชีพสายงานด้านการตลาดเดือนละ 402,500 บาท/คน

2.  ค่าบริการทางวิชาชีพสายงานด้านการควบคุมคุณภาพสินค้าเดือนละ 375,000 บาท/คน

4.2.3. สิทธิพิเศษจากการส่งเสริมการลงทุน

บริษัทฯและบริษัทย่อยได้รับสิทธิพิเศษทางด้านภาษีอากรตามพระราชบัญญัติส่งเสริมการลงทุน พ.ศ.
2520 โดยการอนุมัติของคณะกรรมการส่งเสริมการลงทุนภายใต้เงื่อนไขต่าง ๆ ที่กำหนดไว้
สิทธิประโยชน์ทางด้านภาษีอากรที่มีสาระสำคัญมีดังต่อไปนี้

+--------------------------------+-------------+-----------+----------+
| รายละเอียด                      | บริษัท อีโนเว  | บริษัท      | บริษัท ไอ  |
|                                | รับเบอร์      | คินโนะโฮชิ  | อาร์ ซี    |
|                                | (ประเทศไทย) | เอ็นจิเนียริ่ง | (เอเชีย)  |
|                                | จำกัด        | จำกัด      |          |
|                                | (มหาชน)     |           | รีเสิร์ช    |
|                                |             |           | จำกัด     |
+--------------------------------+-------------+-----------+----------+
| 1. บัตรส่งเสริมเลขที่               | 1           | 1682      | 1211     |
|                                | 119(2)/2552 | (2)/2550  | (4)/2548 |
+--------------------------------+-------------+-----------+----------+
| ลงวันที่                          | 9 ธันวาคม    | 12        | 16 มีนาคม |
|                                | 2551        | กรกฎาคม   | 2548     |
|                                |             | 2550      |          |
+--------------------------------+-------------+-----------+----------+
| 2. เพื่อส่งเสริมการลงทุนในกิจการ     | ผ           | ผลิตแม     | กิจการวิจ  |
|                                | ลิตชิ้นส่วนยานพ | ่พิมพ์และการ | ัยและพัฒนา |
|                                | าหนะผลิตภัณฑ์พ | ซ่อมแซมแม่พ |          |
|                                | ลาสติกหรือเคล | ิมพ์ที่ผลิตเอง |          |
|                                | ือบด้วยพลาสติก |           |          |
+--------------------------------+-------------+-----------+----------+
| 3. สิทธิประโยชน์สำคัญที่ได้รับ         |             |           |          |
+--------------------------------+-------------+-----------+----------+
| 3.1                            | 3 ปี         | 8 ปี       | 8 ปี      |
| ได้รับยกเว้นภา                    |             |           |          |
| ษีเงินได้นิติบุคคลสำหรับกำไรสุทธิที่ได้จาก |             |           |          |
| การประกอบกิจการที่ได้รับการส่งเสริมแล |             |           |          |
| ะได้รับยกเว้นไม่ต้องนำเงินปันผลจากกิจก |             |           |          |
| ารที่ได้รับการส่งเสริมซึ่งได้รับยกเว้นภาษ |             |           |          |
| ีเงินได้นิติบุคคลไปรวมคำนวณเพื่อเสียภาษี |             |           |          |
+--------------------------------+-------------+-----------+----------+
| 3.2                            | ได้รับ        | ได้รับ      | ได้รับ     |
| ได้รับอนุญา                       |             |           |          |
| ตให้นำผลขาดทุนประจำปีที่เกิดขึ้นในระหว |             |           |          |
| ่างได้รับยกเว้นภาษีเงินได้ไปหักออกจากก |             |           |          |
| ำไรสุทธิที่เกิดขึ้นภายหลังระยะเวลาได้รับ |             |           |          |
| ยกเว้นภาษีเงินได้นิติบุคคลเป็นระยะเวลา |             |           |          |
| 5 ปี นับแต่วันพ้นกำหนดเวลาตามข้อ 3.1 |             |           |          |
+--------------------------------+-------------+-----------+----------+
| 3.3                            | ได้รับ        | ได้รับ      | ได้รับ     |
| ได                             |             |           |          |
| ้รับยกเว้น/ลดหย่อนอากรขาเข้าสำหรับเค |             |           |          |
| รื่องจักรตามที่คณะกรรมการพิจารณาอนุมัติ |             |           |          |
+--------------------------------+-------------+-----------+----------+
| 3.4                            | ได้รับ        | ได้รับ      | -        |
| ได้รับยกเว้นอาก                   |             |           |          |
| รขาเข้าสำหรับวัตถุดิบและวัสดุจำเป็นที่ต้อ |             |           |          |
| งนำเข้าจากต่างประเทศเพื่อใช้ในการผล |             |           |          |
| ิตเพื่อการส่งออกนับตั้งแต่วันนำเข้าวันแรก |             |           |          |
+--------------------------------+-------------+-----------+----------+
| 4. วันที่เริ่มใช้สิทธิตามบัตรส่งเสริม     | สิงหาคม 2552 | พฤษภาคม   | ตุลาคม    |
|                                |             | 2553      | 2554     |
+--------------------------------+-------------+-----------+----------+

4.3. การตลาดและภาวะการแข่งขัน

4.3.1. ผลิตภัณฑ์ชิ้นส่วนยางเพื่อใช้ในอุตสาหกรรม สามารถแบ่งได้ตามกลุ่มของลูกค้า ดังนี้

-   กลุ่มลูกค้ารถยนต์

ในช่วงปลายปี 2553 ถึงต้นปี 2554 ตลาดรถยนต์ไทยมีทิศทางการเติบโตต่อเนื่อง
ถึงแม้ว่าเหตุการณ์สึนามิและแผ่นดินไหวในประเทศญี่ปุ่นในเดือนมีนาคมจะทำให้ยอดผลิตรถยนต์ของประเทศไทยในช่วงเดือนเมษายน
– มิถุนายน ลดลงกว่าร้อยละ 27 เนื่องจากขาดชิ้นส่วนที่ต้องนำเข้าจากประเทศญี่ปุ่น
ค่ายรถยนต์ทุกค่ายได้มีการเร่งกำลังการผลิตในช่วงถัดมาทำให้ปริมาณการผลิตรถยนต์ของประเทศไทยในช่วงรอบปีบัญชีของบริษัทฯ
ปี 2554 (ต.ค. 53 - ก.ย. 54) ยังคงมีอัตราเพิ่มขึ้นร้อยละ 12 เมื่อเทียบกับช่วงเดียวกันของปี
2553 (ข้อมูล: ศูนย์สารสนเทศยานยนต์ สถาบันยานยนต์แห่งประเทศไทย)

การแข่งขันในตลาดรถยนต์ในปี 2554 ค่อนข้างทรงตัวเนื่องจากอุตสาหกรรมรถยนต์มีการขยายตัว
ค่ายรถยนต์ต่างๆ มีการออกรถยนต์รุ่นใหม่
และได้ย้ายฐานการผลิตบางส่วนมาที่ประเทศไทยจึงทำให้การสั่งซื้อชิ้นส่วนจะสั่งจากผู้ผลิตในประเทศไทยเป็นหลัก
อย่างไรก็ตามรถยนต์รุ่นใหม่ที่ออกในปีนี้เป็นรถอีโคคาร์ที่เน้นการประหยัดพลังงานและราคาที่ไม่สูง
เช่น มาสด้า3 ฮอนด้าบรีโอ นิสสันมาร์ช
ซึ่งจากการที่เป็นรถราคาประหยัดทำให้การจัดหาผู้ผลิตชิ้นส่วนยางเน้นที่ราคาเป็นสำคัญ
ทำให้มีการแข่งขันด้านราคาเพิ่มมากขึ้น

-   กลุ่มลูกค้ารถจักรยานยนต์

ตลาดรถจักรยานยนต์ไทยมีทิศทางการขยายตัวที่สอดรับกับทิศทางเศรษฐกิจที่ดีขึ้นและราคาพืชผลการเกษตรที่สูงขึ้น
ในช่วงเดือนตุลาคม 2553 – มีนาคม 2554 หรือครึ่งปีแรกของรอบปีบัญชีของบริษัทฯ
ประเทศไทยมียอดประกอบรถจักรยานยนต์เพิ่มขึ้นร้อยละ 15 จากช่วงเดียวกันของปีก่อนหน้า
ซึ่งเป็นผลจากการฟื้นตัวทางเศรษฐกิจและความชัดเจนของการเมืองภายในประเทศ
ตลอดจนค่ายรถจักรยานยนต์ต่างเปิดตัวรถรุ่นใหม่
พร้อมทั้งจัดกลยุทธ์ส่งเสริมการขายทุกรูปแบบอย่างต่อเนื่องเพื่อเพิ่มยอดขาย
โดยเฉพาะรถจักรยานยนต์ประเภท เอ.ที. และระบบหัวฉีดซึ่งมีฮอนด้าเป็นผู้นำตลาด
ยังคงเป็นรถที่ได้รับความนิยมเนื่องจากเป็นรถที่ประหยัดน้ำมัน
ทั้งนี้การที่ค่ายรถจักรยานยนต์เกือบทุกค่ายใช้ประเทศไทยเป็นฐานการผลิตเพื่อการส่งออกไปยังทั่วโลก
ส่งผลให้ตลาดชิ้นส่วนรถจักรยานยนต์ที่ผลิตในประเทศเติบโตอย่างต่อเนื่องไปในทิศทางเดียวกัน

-   กลุ่มลูกค้า Sub Auto & Sub Motorcycle

อุตสาหกรรมชิ้นส่วนยานยนต์ไทยในปี 2554 ยังเติบโตต่อเนื่องไปในทิศทางเดียวกับตลาดรถยนต์
จากการที่ค่ายผลิตรถยนต์ญี่ปุ่นมีการย้ายฐานการผลิตมายังประเทศไทยแล้วบางส่วนทำให้มีการสั่งชิ้นส่วนในประเทศไทยเพิ่มมากขึ้นนอกจากนี้ยังมีการส่งชิ้นส่วนยานยนต์เพื่อไปประกอบในต่างประเทศ
โดยมูลค่าการส่งออกชิ้นส่วนยานยนต์ที่ส่งออกโดยผู้ประกอบรถยนต์ในเดือนมกราคม – กันยายน ปี
2554 รวมมูลค่าการส่งออกชิ้นส่วนยานยนต์ที่ส่งออกโดยผู้ประกอบรถยนต์ทั้งสิ้น 1.4 แสนล้านบาท
เพิ่มขึ้นจากช่วงเดียวกันของปี 2553 ร้อยละ 7 (ข้อมูล: ศูนย์สารสนเทศยานยนต์
สถาบันยานยนต์แห่งประเทศไทย) ทั้งนี้จากข้อมูลของกรมเจรจาการค้าระหว่างประเทศรายงานว่า
ในช่วงเวลาเดียวกัน การส่งออกชิ้นส่วนยานยนต์รวมทั้งประเทศมีมูลค่า 3 แสนล้านบาท
เพิ่มขึ้นร้อยละ 16 โดยจำแนกเป็นการส่งออกชิ้นส่วนรถยนต์มูลค่า 2.9 แสนล้านบาท
และการส่งออกชิ้นส่วนรถจักรยานยนต์มูลค่า 1.6 หมื่นล้านบาท

ทั้งนี้บริษัทฯ
ยังคงรักษาส่วนแบ่งการตลาดเอาไว้ได้โดยยึดหลักการที่ว่าต้องรักษาคุณภาพของสินค้าให้ได้ตามมาตรฐาน
และใช้การรักษาความสัมพันธ์กับลูกค้าเดิม และขยายฐานลูกค้าไปยังลูกค้ารายใหม่

-   กลุ่มลูกค้า Non Automotive

ในปี 2554 สภาวะตลาดชิ้นส่วนอุตสาหกรรมที่ไม่เกี่ยวข้องกับอุตสาหกรรมรถยนต์ เช่น
อุตสาหกรรมการเกษตร เครื่องจักรกลการเกษตร อุตสาหกรรมเครื่องปรับอากาศ
อุตสาหกรรมผลิตวาล์วน้ำ และอุตสาหกรรมเฟอร์นิเจอร์
มีทิศทางทรงตัวเนื่องจากสภาวะเศรษฐกิจโลกที่มีความผันผวน โดยมีปัจจัยด้านลบจากปัญหาหนี้ที่ยุโรป
ปัญหาเศรษฐกิจในสหรัฐอเมริกา และเหตุการณ์สึนามิที่ญี่ปุ่น
ทั้งนี้ปัจจัยด้านบวกจะมาจากการเติบโตทางเศรษฐกิจของประเทศจีน ซึ่งในปี 2554
อำนาจการซื้อของผู้บริโภคเพิ่มมากขึ้น และส่งผลให้จีดีพีของประเทศจีนขยายตัวสูงขึ้นถึงร้อยละ 9
จากปีก่อนหน้า
นอกจากนั้นภาวะโลกร้อนทำให้ในหลายประเทศในกลุ่มประเทศในอาเซียนและสหภาพยุโรปมีการนำเข้าเครื่องปรับอากาศเพิ่มสูงขึ้น
อย่างไรก็ตามการแข่งขันในอุตสาหกรรมชิ้นส่วนยางที่ไม่เกี่ยวข้องกับอุตสาหกรรมรถยนต์มีผู้ประกอบการทั้งรายเล็กและรายใหญ่อยู่ในอุตสาหกรรมเป็นจำนวนมาก
ทำให้ส่วนใหญ่ใช้การแข่งขันด้านราคาเป็นหลัก
อย่างไรก็ตามทั้งนี้ชิ้นส่วนยางที่ไม่เกี่ยวข้องกับอุตสาหกรรมรถยนต์ที่บริษัทฯ
ผลิตส่วนใหญ่จะเป็นชิ้นส่วนที่มีความละเอียดของงานสูง
และเป็นชิ้นส่วนที่ต้องการความปลอดภัยในการใช้งานสูงซึ่งต้องผ่านการควบคุมคุณภาพหลายขั้นตอน
จึงไม่ใช้การเข้าแข่งขันด้วยราคาแต่ใช้การแข่งขันด้วยคุณภาพและความมั่นใจของลูกค้า

2.  ผลิตภัณฑ์ยางนอก-ยางในรถจักรยานยนต์ สามารถแบ่งตลาดได้ดังนี้

-   ตลาดโรงงานประกอบรถจักรยานยนต์ (OEM)

ในปีที่ผ่านมา ตลาดรถจักรยานยนต์เติบโตเพิ่มขึ้นอย่างชัดเจนเมื่อเปรียบเทียบกับปีก่อนหน้า
เนื่องจากสภาพ

เศรษฐกิจโดยรวมที่มีแนวโน้มดีขึ้น โดยเฉพาะเศรษฐกิจภายในภูมิภาคอาเซียน
จึงส่งผลให้ยอดจัดจำหน่ายรถจักรยานยนต์มีการปรับตัวเพิ่มขึ้นโดยเฉพาะรถประเภทออโต้เมติก
ประกอบกับผู้ประกอบการในประเทศได้ใช้ความพยายามอย่างหนักในการกระตุ้นตลาด
โดยการออกผลิตภัณฑ์ใหม่ๆ อย่างต่อเนื่องให้ตรงตามความต้องการของผู้ใช้
อีกทั้งผู้ประกอบการยังมีการปรับกลยุทธ์ในการผลิตโดยใช้ประเทศไทยเป็นฐานในการผลิตชิ้นส่วนมากขึ้น
ทำให้ชิ้นส่วนต่างๆ ได้ถูกออกแบบและผลิตในประเทศ
และส่งผลให้อุตสาหกรรมเชื่อมโยงเติบโตมากขึ้น
ซึ่งจากสาเหตุดังกล่าวทำให้เศรษฐกิจมีการขยายตัว และเพิ่มกำลังซื้อของผู้บริโภค
นอกจากนั้นภาคเกษตรกรรมมีการเติบโตจากราคาสินค้าเกษตรที่ปรับตัวสูงขึ้นเป็นตัวช่วยให้เกิดการกระจายรายได้
ซึ่งส่งผลต่อยอดจำหน่ายรถจักรยานยนต์ในด้านบวก

สภาพการแข่งขันโดยรวมของตลาดนี้ยังคงแข่งขันทางด้านคุณภาพและราคาไปพร้อมกันรวมทั้งการบริการทางด้านการจัดส่งต้องตรงต่อความต้องการของลูกค้า
ซึ่งบริษัทฯ ได้เน้นหนักในทุกด้านมาโดยตลอด ส่งผลให้บริษัทฯ รักษาการเป็นผู้นำในตลาดส่วนนี้ได้

-   ตลาดสำหรับสินค้าทดแทน (Replacement Market)

ตลาดสินค้าทดแทนในปีนี้มีการขยายตัวเพิ่มขึ้นตามจำนวนรถจักรยานยนต์ในตลาดที่เพิ่มขึ้น
อย่างไรก็ตามจากการที่ราคาวัตถุดิบปรับตัวสูงขึ้นในรอบปีที่ผ่านมา
โดยเฉพาะยางธรรมชาติที่ราคามีความผันผวนสูง โดยมีราคาเฉลี่ยในปี 2554
สูงกว่าราคาเฉลี่ยในปี 2553 ถึงกว่าร้อยละ 40
อีกทั้งยางสังเคราะห์และสารเคมีซึ่งมีน้ำมันดิบเป็นผลิตภัณฑ์ตั้งต้นมีการปรับตัวสูงขึ้นเช่นกัน
ทำให้บริษัทฯ ต้องปรับราคาสินค้า
ซึ่งส่งผลให้ยอดจำหน่ายสินค้าในตลาดสำหรับผู้ใช้ทั่วไปอยู่ในเกณฑ์ทรงตัว อย่างไรก็ดีสำหรับรอบปี
2554 ในภาพรวมยอดจัดจำหน่ายของบริษัทฯ
ยังคงอยู่ในเกณฑ์ดีโดยเฉพาะอย่างยิ่งสินค้าในกลุ่มตลาดพรีเมี่ยมที่เน้นคุณภาพของสินค้าเป็นหลัก
ทำให้ส่วนแบ่งตลาดของบริษัทฯ
ในส่วนนี้มีการปรับตัวสูงขึ้นอย่างเห็นได้ชัดเนื่องจากกลุ่มผู้บริโภคมีความมั่นใจในคุณภาพสินค้า
อีกทั้งบริษัทฯ ยังมีสินค้าหลากหลายประเภทสำหรับการใช้งานในหลากหลายลักษณะที่แตกต่าง

บริษัทฯ
ใช้กลยุทธ์ส่งเสริมด้านการตลาดโดยตอกย้ำความเป็นผู้นำด้านยางนอก-ยางในรถจักรยานยนต์ภายใต้ยี่ห้อ
ไอ อาร์ ซี ให้ลูกค้าจดจำด้วยการจัดกิจกรรมและเข้าร่วมงานกิจกรรมต่างๆ เช่น
จัดสอนการขับขี่อย่างปลอดภัยให้กับเยาวชน
สนับสนุนและเข้าร่วมกิจกรรมการแข่งขันรถจักรยานยนต์ในสนามแข่งภายใต้ชื่องาน “IRC-DID
RIDE FOR LIFE” รวมทั้งหมด 10 สนาม
ร่วมกับสมาคมผู้ประกอบการรถจักรยานยนต์แห่งประเทศไทยจัดโครงการ
“ส่งเสริมให้ผู้ใช้รถจักรยานยนต์สวมหมวกกันน็อคล็อคสายรัดคางทุกครั้งที่ขับขี่”
ร่วมกับผู้ผลิตรถจักรยานยนต์ อาทิ ฮอนด้า ซูซูกิ และ คาวาซากิ
ในการส่งเสริมกิจกรรมการขับขี่รถจักรยานยนต์ในรูปแบบต่างๆ เพื่อเสริมทักษะและความปลอดภัย
จัดกิจกรรมให้ความรู้ในการเลือกใช้ยางอย่างถูกต้องและเหมาะสมกับลูกค้าทั่วไป
และเข้าร่วมกิจกรรมการอบรมสัมนาช่างผู้ใช้อะไหล่รถจักรยานยนต์ในทุกภาคของประเทศ
นอกจากนั้นบริษัทฯ ยังมีการพัฒนาผลิตภัณฑ์ใหม่ๆ อย่างต่อเนื่องเพื่อกลุ่มลูกค้าที่ต้องการความแตกต่าง
(Niche market) โดยมุ่งเน้นผลิตภัณฑ์ที่มีสมรรถนะสูงขึ้นและมีรูปลักษณ์ทันสมัยมากขึ้น อาทิเช่น
ยางที่ใช้ในการแข่งขันทางเรียบใหม่ ขนาด 17 นิ้ว ( IZ-R IZ003 )
ซึ่งมีออกแบบลายยางและโครงสร้างเพื่อการขับขี่สำหรับใช้ในสนามแข่งเท่านั้น

-   ตลาดต่างประเทศ (Export Market)

แม้ว่าสภาพเศรษฐกิจโลกโดยรวมจะมีทิศทางการฟื้นตัวจากภาวะถดถอย
แต่การฟื้นตัวในประเทศคู่ค้าเดิมอย่างประเทศสหรัฐอเมริกา
และประเทศในสหภาพยุโรปยังเป็นการฟื้นตัวที่เปราะบาง บริษัทฯ
จึงต้องปรับเปลี่ยนแผนในการจัดจำหน่ายไปยังประเทศต่างๆ
เพื่อเป็นการรักษาตลาดและกระตุ้นยอดขายให้มากขึ้น
โดยเฉพาะในประเทศแถบเอเซียตะวันออกเฉียงใต้และประเทศแถบประเทศอเมริกาใต้
ซึ่งได้รับผลกระทบจากปัญหาเศรฐกิจโลกไม่มากนักเมื่อเทียบกับสหรัฐอเมริกา และประเทศในยุโรป
อีกทั้งขยายการส่งออกไปยังประเทศคู่ค้ารายใหม่ที่มีการเติบโตทางเศรษฐกิจอย่างต่อเนื่องอย่างประเทศอินเดีย
ซึ่งบริษัทฯ คาดว่าในอนาคตจะสามารถขยายตลาดในส่วนนี้ได้มากขึ้น
ถึงแม้ว่าทางบริษัทจะได้รับผลกระทบจากอัตราแลกเปลี่ยนดอลลาร์สหรัฐที่อ่อนค่าลงในปลายปีที่ผ่านมา
ทางบริษัทฯ ก็สามารถปรับกลยุทธ์ในการจัดจำหน่ายสินค้า
ตลอดจนการเจรจาต่อรองเพื่อขอปรับราคาสินค้าตามแนวโน้มของค่าเงินได้ในเวลาต่อมา

4.3.3 รายชื่อลูกค้า 10 รายแรก 

  ------------- ------------------------------- ----------------- -----------------
                ลูกค้า                            2554              

                                                ล้านบาท            %

  1.            Honda group                     1,327.52          21.92%

  2.            Thai Yamaha Motor Co., Ltd.     785.32            12.97%

  3.            Inoac Tokai (Thailand) Co.,     464.75            7.67%
                Ltd.                                              

  4.            The Sittipol 1919., Ltd.        441.05            7.28%

  5.            Mitsubishi Group                393.79            6.50%

  6.            Inoue Rubber Co., Ltd.          296.49            4.89%

  7.            Toyota Group                    263.47            4.35%

  8.            Thai Suzuki Motor Co., Ltd.     255.93            4.23%

  9.            Isuzu Group                     112.00            1.85%

  10.           Inoue Rubber (Vietnam) Co.,     100.07            1.65%
                Ltd.                                              

  ยอดขายลูกค้า 10                                 4,440.40          73.31%
  รายแรก                                                          

  ยอดขายทั้งหมด                                   6,057.08          100.00
  ------------- ------------------------------- ----------------- -----------------